hu hu hu hu hu hu hu hu hu nl hu hu hu hu en hu hu hu hu hu hu en hu en en en en en en en en en hu hu en hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu en hu hu hu hu hu hu hu hu hu hu fr hu hu hu hu hu hu hu hu hu id hu hu hu hu hu hu hu hu en hu hu hu hu hu en hu hu hu hu hu hu hu hu hu hu hu hu hu en hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu en en hu hu hu hu hu hu hu hu hu hu hu hu hu en hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu en en hu hu hu en en en en hu hu hu hu hu hu hu en hu hu hu hu hu hu hu hu hu en hu hu hu hu hu hu hu hu hu hu hu hu hu en hu hu en en hu en en en hu hu hu hu hu hu hu hu hu uk hu hu hu hu hu hu hu de fr fr fr sv en fr en hu hu hu hu sk hu hu hu hu hu hu hu hu hu hu hu hu hu hu nl hu hu hu hu en hu hu hu hu hu
Photo Of The Day By Jeff Harshaw
Today’s Photo of the Day is “Singing In The Rain” by Jeff Harshaw. Location: Colorado. Want to get your images...
The post Fall Foliage Photo Tips appeared first on Outdoor Photographer.
Photo Of The Day By Rom Savage
Today’s Photo of the Day is “Pines” by Rom Savage. Location: Medicine Bow National Forest, Wyoming. Want to get your...
MEGHATÁROZÓ ERŐ. GYORSABB MUNKAFOLYAMAT. ABSZOLÚT MEGBÍZHATÓSÁG A NIKON D6.
Hollandia, Amszterdam 2020. február 12.: A Nikon ma bemutatja új DSLR zászlóshajóját: a D6-ot.
A nehéz témákat érintő hírektől a nemzetközi sportig: ez a teljes képméretű fényképezőgép azon szakemberek igényeire ad választ, akik semmit nem bíznak a véletlenre.
A Nikon eddigi legnagyobb teljesítményű AF rendszerével és a valósidejű képátvitelhez szükséges gyors fényképezőgép-csatlakozásokkal a D6 lehetővé teszi a profi fotósok számára a megkötések nélküli alkotást és kivitelezést.
Az új AF-motor minden eddiginél gyorsabb. 105 kijelölhető, kereszt típusú érzékelő a D5-nél 1,6-szor nagyobb lefedettséggel emeli a pontosságot egy teljesen új szintre.
Ehhez adjon hozzá páratlan követési teljesítményt még a legmostohább fényviszonyok mellett is, és kiváló hatékonyságú témabemérést.
A kijelölhető csoportos AF-mező mintázatok nagyobb választéka a felhasználók számára lehetővé teszi az AF-beállítás bármilyen feladathoz történő optimalizálását, és több tiszta felvétel készítését az eseményekről.
A fényképezőgép-csatlakozások biztosítják a kategória legnagyobb adatátviteli sebességét, amely fényképezés közben sem lassul le.
A gördülékeny munkafolyamatok több lehetőséget kínálnak a legfontosabb felvételek kiválasztására és sorrendbe állítására, így nyújtva a fotósoknak előnyt ott, ahol minden egyes másodperc számít.
A fényképezőgép nagy felbontású kijelzői mostantól jobb láthatóságot és olvashatóságot biztosítanak, és a D6 is azzal a robusztus vázzal rendelkezik, amely a D5-öt abszolút kedvenccé tette a profik körében.
Dirk Jasper, a Nikon Europe termékmenedzsere elmondta: „A D6 a Nikon D5 lenyűgöző utódja. A Nikon új zászlóshajója túlszárnyalja elődjét az iparág-meghatározó AF-képességek és a sokoldalú csatlakoztathatóság révén. Nem irányíthatja a történéseket, a világítást vagy a környezetet. De irányíthatja a D6-ot, és ez a DSLR hihetetlen felvételeket készít a meghatározó pillanatokról – hiba nélkül.”
Iparág-meghatározó 105 mezős AF. 105 kijelölhető, kereszt típusú érzékelő –4,5 fényértéket elérő érzékenységgel a középső élességponton, és –4 fényértéket elérő érzékenységgel minden más ponton. Csoportos AF-mező egyéni beállításokkal a páratlan színvonalú követéshez. Továbbfejlesztett jelenetfelismerési rendszer a korszerűbb témaérzékeléshez.
Győztes felvételek. A D6 segítségével a felhasználó megadhatja az élességállítás kezdőpontját az automatikus AF-mező használatával történő fényképezéskor, és az automatikus AF-mező vagy 3D-követés funkció használatakor lehetővé teszi az alany szemére történő fókuszálást.
Csúcsmodellhez méltó képminőség. F-bajonettes objektívek. 20,8 MP-es, teljes képméretű CMOS-érzékelő. EXPEED 6 képfeldolgozó rendszer. 180 000 képpontos RGB-érzékelő. 100–102 400 széles ISO tartomány range, kiterjeszthető ISO 328 000-ig, és csökkenthető egészen ISO 50-ig.
Gyors fényképezőgép-csatlakozások.Wi-Fi, Bluetooth és beépített GPS. A fényképezőgép vezetékes LAN-hálózata támogatja a 1000BASE-T szabványt, és kb. 15%-kal gyorsabb kommunikációt érhet el, mint az elismert D5.
0,72-szeres optikai kereső OLED-elemekkel. Lehetővé teszi minden részlet pontos ellenőrzését nagy látószögnél is, késedelem nélkül. A billenés- és dőlésszögkijelzők a keresőben jelennek meg.
Egyszerűsített munkafolyamat. Az éles és precíz, 3,2 hüvelyk méretű érintésérzékeny monitoron keresztül még lehetősége van a legfontosabb felvételek ellenőrzésére, kiválasztására és átvitelére. Küldje a legfontosabb felvételeket a sor elejére, amikor a képeket vezetékes LAN-hálózaton keresztül vagy a fényképezőgép Wi-Fi-kapcsolatán keresztül továbbítja egy számítógépre.
Sokoldalú kártyafoglalatok. A kettős kártyafoglalatokba XQD és CFexpress kártyákat egyaránt helyezhet – melyek a jelenleg elérhető leggyorsabb kártyák. Használja ki a gyors olvasási, írási és átviteli sebességet.
Ergonómiai fejlesztések. A nagyobb felbontású kijelzők jobb láthatóságot és olvashatóságot biztosítanak. A legfontosabb portok könnyedén elérhetők, még akkor is, ha vezeték nélküli jeladóval fényképez.
Strapabíró és biztonságos. A robusztus váz minden környezetre felkészült, és a D6 kompatibilis a megbízható Kensington-zárakkal.
KÉT KIEMELKEDŐ TELEFOTÓ ZOOM OBJEKTÍV
2020. január 7.: A Nikon két új, professzionális telefotó zoom objektívet mutat be.
Ezek a strapabíró, telefotó zoom objektívek a fix objektívvel egyenértékű optikai teljesítményt biztosítva új magasságokba emelik a lécet az objektívtervezésben.
Ez a figyelemre méltó objektív a régóta várt gyújtótávolság-tartomány bevezetését is elhozta.
Mostantól a 300 mm-rel fényképezni kívánó fotósokat már nem köti egyetlen gyújtótávolság.
Emellett az optikai teljesítményt sem kell kockára tenniük telekonverterrel felszerelt zoom objektív használatával.
Akár sportot, eseményt vagy riportot rögzít, ez az S sorozatú telefotó zoom objektív az állóképektől a videókig mindenhol kitűnően teljesít.
Az élességállítás gyors, gördülékeny és hangtalan.
Az élesség a kép teljes területén kivételes – még akkor is, ha a legnagyobb rekeszérték mellett készít felvételeket.
Amikor videót rögzít, az élességállítás közbeni látószög-instabilitás (az ún. „fókuszlégzés”) szinte teljesen megszűnik.
További előrelépést jelent az optikai teljesítményben, mindkét professzionális minőségű objektív a Nikon új SR, illetve ED üvegelemeit használja a színeltérés leküzdésére.
Ennek eredményeként az elszíneződés nagy mértékben csökken, és a nehezebben kezelhető kék fény (rövid hullámhosszú spektrum) ellensúlyozása is hatékony.
Így minden eddiginél élesebb, kivételes kontrasztú képeket készíthet.
Dirk Jasper, a Nikon Europe termékmenedzsere elmondta:
„A Nikon zoom objektívjei közül eddig legfejlettebb optikai kialakítással rendelkező új telefotó zoom objektívek új mércét állítanak a professzionális objektívek teljesítménye terén. A Nikon átgondolt ergonómiai megoldásai és kiváló időjárásálló tömítőrendszere teszik teljessé a képet: bármit is fényképez, készen áll a távolság áthidalására.”
AF-S NIKKOR 120-300mm f/2.8E FL ED SR VR
Professzionális, F-bajonettes telefotó zoom objektív.
Az objektív f/2,8-as maximális rekeszértékkel biztosítja a sokoldalú 120–300 mm-es gyújtótávolság-tartományt.
Sima, precíz AF. A fix objektívekéhez hasonló teljesítményének köszönhetően képes lépést tartani a gyorsan vagy szabálytalanul mozgó témákkal.
Az elektromágneses írisz pontos expozíciót biztosít nagy képkockasebességgel készített felvételek mellett is.
Fejlett optikai kialakítás. 25 objektívelem 19 csoportban, a Nikon ED és SR üvegelemeivel, valamint ARNEO és Nanokristály bevonatokkal.
A színeltérés, a becsillanás, a szellemkép és az erős fényforrások hatékonyan kiküszöbölése.
Kiváló stabilitású VR. A Nikon rázkódáscsökkentő (VR) rendszere négy lépésköznek megfelelő előnyt nyújt akkor is, ha a telekonverter be van kapcsolva.
A híres Nikon ergonómia. A hozzárendelhető funkciógombok, valamint a vízszintes és függőleges tájolás közötti zökkenőmentes váltás nyújtotta előnyök.
Beépített állványtalp. Az optimális egyensúly érdekében az objektív eleje felé néz, ami kényelmesebbé teszi a szállítást.
Strapabíró kialakítás. Az objektív a stabil felépítésének és alapos szigetelésének köszönhetően kiválóan teljesít a sportpályák mellett, legyen szó bármilyen időjárásról is.
NIKKOR Z 70-200mm f/2.8 VR S
Professzionális, Z-bajonettes telefotó zoom objektív. Az objektív f/2,8-as maximális rekeszértékkel biztosítja a sokoldalú 70–200 mm-es gyújtótávolság-tartományt.
Remek teljesítmény. Kivételes élesség és kontraszt a kép teljes területén. Az élességállítás gördülékeny, gyors és hangtalan.
21 objektívelem 18 csoportban, a Nikon ED és SR üvegelemeivel, valamint tükröződésgátló ARNEO és Nanokristály bevonatokkal.
A színeltérés, a becsillanás, a szellemkép és az erős fényforrások hatékonyan kiküszöbölése.
Készen áll a videózásra.
A „fókuszlégzést” szinte teljesen semlegesítettük, a sima és stabil rekeszvezérlés pedig természetes hatású expozícióváltást biztosít az egész jelenetben.
OLED információs panel az objektíven.
Gyorsan ellenőrizheti a rekeszértéket, a fókusztávolságot, a pontos gyújtótávolságot és a mélységélességet az objektíven.
Az objektív Fn gombjához az AF-rögzítéstől a fénymérésen át a sorozatkészítésig akár 21 különböző funkció is hozzárendelhet.
Megbízható: Strapabíró, kompakt kialakítás a portól és a nedvességtől védő szigeteléssel.
Bemutatjuk az új akcióhőst! Hihetetlen sebesség a Canon régóta várt EOS-1D X Mark III fényképezőgépével
2020. január 07. – A Canon Europe ma dobja piacra sport- és természetfotósoknak szánt legújabb fényképezőgépét, az EOS-1D X Mark III-at, amely korlátlan lehetőségeket és elképesztő sebességet kínál a hivatásos fotósok számára.
Ez a fényképezőgép, amelynek automatikus élességállítása, képminősége és kommunikációs képességei radikálisan javultak, a Canon EOS-1 sorozatának legfejlettebb tagja.
A Canon új csúcsterméke az ágazaton belül úttörőnek számító hihetetlen, akár 20 fps képkockasebességet tud produkálni automatikus élességállítás mellett, és a fényképezőgép minden képet még magasabb ISO-teljesítménnyel alkot meg.
Az EOS-1D X Mark III AF - érzékelőjének központi felbontása elődjének 28-szorosa, ezzel elégíti ki a hivatásos fotósok nagyobb pontosság iránti igényét, így többféle helyzetben képes a fotózás témájára jól fókuszálni.
Ráadásul a fényképezőgép lenyűgöző minőségű belső video rögzítésre képes (5,5K 12 bites RAW) – ez az első nem mozikamera a Canon EOS sorozatból, amely képes erre –, hogy a hivatásosok csúcsminőségű videókat és állóképeket rögzítsenek.
Az EOS-1D X Mark III fejlesztésére az EOS-1D X és az EOS-1D X Mark II fotósainak, többek között a Canon elismert nagyköveteinek globális közösségétől kapott visszajelzések segítségével került sor.
A Canon hagyományosan sokoldalú optikai kiválósága megmutatkozik azokban a visszajelzésekben, amelyeket a profiktól a tesztelés során kaptunk.
Ők elismeréssel illették az EOS-1D X Mark III autofókuszának lépésváltását, a radikálisan fejlettebb kép- és video minőséget és a gyorsabb kommunikációs képességeket.
Eddie Keogh, hivatásos sportfotós és a Canon nagykövete így nyilatkozott:
„A világ legfontosabb sporteseményeinél az oldalvonalon a Canon DLSR-ek továbbra is uralják a professzionális fényképezést. Az EOS-1 sorozat kamerái az évek során egyedülállóan megbízhatónak és alkalmasnak bizonyultak, ezért használom már 2002 óta óta az EOS-1D-t. Saját munkámban a sebesség minden, ezért örülök, hogy az EOS-1D X Mark III gépet használhatom, amely észrevehetően jobb képkockasebességet, kiemelkedő autofókuszt és gyorsabb kommunikációs képességeket kínál – mert a sportfotózás versengő világában egy ezredmásodperc is eldöntheti, hogy egy kép bekerül-e a nemzeti újságok sportrovatába, vagy nem.”
Egyedülálló autofókusz a legjobb képekért
A Canon EF vázzal és bármely más rendszernél több AF-objektívvel rendelkező EOS-1D X Mark III új AF-rendszert és érzékelőt mondhat magáénak.
Ez a Canon által kifejlesztett technológia fokozott stabilitást és érzékelést tesz lehetővé, így a profik a kihívást jelentő körülmények között is kitűnő pontossággal készíthetnek látványos képeket.
Az állandóan versengő professzionális fotóipar megköveteli a tökéletes munkát.
A fényképezőgép az új AF-érzékelővel elődje központi felbontásának 28-szorosát biztosítja, és háromszor annyi AF-ponttal rendelkezik , vagyis páratlanul pontos, és a fotósoknak még több lehetőséget ad tűéles felvételek készítésére.
Saját DIGIC 8 processzorának is köszönhetően többféle megvilágítású témára lehet fókuszálni, olyan körülmények között, ahol a gyengébb minőségű AF-rendszerek nem tudnák élesre állítani a képet.
A gyenge fényviszonyok mellett elért élességállítási pontosság mellett a fényképezőgép ideális az alacsony kontraszt, a minták, a finom részletek és az átlós vonalak fényképezésére is, márpedig ezeket korábban nehéz volt rögzíteni.
A fényképezőgép mély tanulással programozott AF-rendszere képes különféle sportolási helyzetekben azonosítani és nagy sebesség mellett fókuszba helyezni az embereket, az újonnan kifejlesztett fejlett témakövető rendszerrel.
Ezzel a mély tanulási képességgel a fényképezőgép egy alany fejére vagy arcára fókuszál – az emberi szem elsődlegesen ezekre fókuszál, ha képeket néz – még olyan helyzetekben is, amikor az alany szemét sisak és védőszemüveg takarja.
A kamerába egy új automatikus AF esetbeállítást is beépítettek, hogy az AF-beállításokat a témához igazítsák, így az AF-rendszer beállítása minden eddiginél könnyebbé válik.
Ez ideális azoknak a hivatásosoknak, akik olyan témákat fényképeznek, amelyek alkalmanként blokkolhatók.
A Canon által kifejlesztett új DIGIC X processzornak, 20,1 megapixeles érzékelőnek, tükörrendszernek és zárnak köszönhetően az EOS-1D X Mark III egyedülálló 16 fps sebességével komoly versenyelőnyt biztosít.
Világszínvonalú sportesemények és a vadvilág fotózásához elengedhetetlen, hogy az optikai kereső révén a fotósok jobban kapcsolódhassanak a témához, és tiszta és fényes, valós idejű képet lássanak.
Élő nézet módban a fényképezőgép 20 fps sebességgel képes fényképezni mechanikus vagy elektronikus zárral, teljes AF-fel, ami tovább bővíti a kreatív lehetőségeket.
Hogy olyan gyors képkockasebességet lehessen elérni, amely más gyártók fényképezőgépein még nem lehetséges, a Canon innovatív technológiája átalakította az SLR tükörrendszert.
A Canon alapvető mechanikai tervezési kiválóságának köszönhetően a fényképezőgép tükörváltása szinte nulla, vagyis a tükrök a lehető leggyorsabban és legpontosabban visszatérnek eredeti helyzetükbe, és a fényt a fényképezőgép AF érzékelőjéhez irányítják, hogy minden eddiginél gyorsabb legyen a folyamat.
Következő generációs képalkotási normák
Az EOS-1D X Mark III a Canon első fényképezőgépe, amely a Canon következő generációs képalkotó érzékelőjét tartalmazza, támogatva a gyorsabb elemzést és az alacsonyabb zajt, megfelelve ezzel a hivatásosok alacsony zajszintű, nagyteljesítményű DSLR fényképezőgép iránti igényeinek.
A fényképezőgép 20,1 megapixeles teljes képkockás CMOS - érzékelője a Canon eddigi legszélesebb ISO-tartományát kínálja.
Az ISO 50-től ISO 819 200-ig terjedő kibővített beállításokkal az EOS-1D X Mark III emellett még több rugalmasságot kínál.
Az érzékelő fokozott zajkezelési képességének köszönhetően az utómunka során a képek sötét területeit befolyásoló zaj nélkül megváltoztathatják a képek expozícióját, ami több hasznos dinamikus tartományt biztosít, mint az előző modellek.
Az EOS-1D X Mark III az első olyan fényképezőgép a piacon, amely forradalmian új, nagy részletgazdagságú aluláteresztő szűrőt alkalmaz, amely a fénypontot több pontból állítja össze, hogy élesebb és nagyobb felbontású képeket lehessen rögzíteni, ugyanakkor ne alakuljon ki moaré.
Ez egyben az első olyan EOS-modell, amely támogatja a HEIF-et (nagy hatékonyságú képfájl formátum).
Ez a következő generációs formátum, amely a HEVC kodeken alapul, lehetővé teszi 10 bites adattartalmú képek mentését egy ugyanakkora méretű fájlban, mint amekkora a JPEG-formátum mérete lenne, ugyanakkor kevesebb a tömörítési veszteség.
A fényképezőgép emellett következő generációs CFexpress memóriakártyákat használ, amely az előző leggyorsabb CFast kártyákhoz képest háromszor nagyobb írási sebességet biztosít, és több mint 1000 nyers kép készítését teszi lehetővé.
Teljesíti a magas színvonalú videók iránti igényt
Az új érzékelőnek és processzornak köszönhetően az EOS-1D X Mark III jelenleg egyúttal a Canon legfejlettebb videoterméke is, a Cinema EOS sorozaton kívüli cserélhető objektívekkel, 4K teljes képmezőt kínál, és 12 bites RAW belső rögzítést támogat.
Ez az első olyan nem operatőri Canon kamera, amely RAW rögzítést tesz lehetővé, kiterjedt szín- és hangtartományt biztosítva, amely a kiváló képminőség érdekében az utómunkálatok során szűkíthető.
Ezen felül a fényképezőgép használatával, a videó 12 bites CRM-fájlként is rögzíthető 5,5K (5472x2886) felbontással, lehetővé téve a nagyon részletgazdag, oversamplinggel készült 4K felvételeket, ami megfelel a kiváló minőségű videó iránti igényeknek.
A fényképezőgép a Canon Log Gamma segítségével 10 bites HEVC/H.265 fájlként is rögzíthet felvételt, így többféle szerkesztést és korlátlan kreatív lehetőségeket biztosít.
A sebesség iránti igény kielégítésére az EOS-1D X Mark III támogatja a fájlok MP4 container rögzítését a fájlok gyors továbbítása érdekében.
Ráadásul ez egyúttal az első EOS-1 sorozatba tartozó fényképezőgép, amely támogatja a Move Digital IS-t, 5 tengelyes stabilizációt biztosítva számtalan mozgásforma rögzítéséhez.
Ezzel a funkcióval csúcskategóriás Canon operatőri kamerák rendelkeznek, például az EOS C500 Mark II.
Az EOS-1D X Mark III használata során a Dual Pixel CMOS AF 4K és RAW módban támogatott , és Movie Digital IS-szel együtt a profik biztosak lehetnek abban, hogy filmfelvételeik fókusza a körülményektől vagy a helyzettől függetlenül tűéles és stabil, ami tökéletessé teszi spontán videófelvételekhez.
Az EOS-1D X Mark III az EOS-1 sorozat első olyan fényképezőgépe, amely beépített Wi-Fi és Bluetooth funkcióval rendelkezik, hogy lépést tartson az egyre rövidebb határidőkkel, valamint a szakemberek zökkenőmentes és gyors tartalomszállítás iránti igényeivel.
A Wi-Fi felhasználható FTP-hez vagy az EOS Utility segítségével történő kapcsolódáshoz, és okostelefonhoz is csatlakoztatható.
Bluetooth-kapcsolata a Bluetooth Low Energy protokollt használja, állandó kapcsolatot biztosítva egy kompatibilis intelligens eszközzel, ugyanakkor minimális akkumulátorenergiát igényel, ami ideális a hosszú fényképezési napokhoz.
A Canon Camera Connect megnyitásával az EOS-1D X Mark III automatikusan csatlakozik a kompatibilis eszközökhöz , ami lehetővé teszi a képek megtekintését, megosztását és a távoli élő nézet módban történő felvételkészítést egyetlen érintéssel.
A beépített GPS segítségével a hivatásosok a képeken rögzíthetik a helymeghatározási adatokat, ami különösen hasznos az utazó sportfotósok és a felfedező természetfotósok számára.
A fényképezőgép az EOS-1D X Mark II sebességénél gyorsabban továbbít adatokat a beépített ethernet vagy az új opcionális vezeték nélküli fájltovábbító, a WFT-E9 segítségével.
Az egyszerűbb hálózati beállításokkal együtt ez jelentősen javítja a munkafolyamatokat.
Lebontja a kreativitás eddigi korlátait
A megbízható ergonómia segítségével kialakított zavartalan navigálást lehetővé téve az EOS-1D sorozat eddigi gépeinek felhasználói számára nem jelent majd problémát az EOS-1D X Mark III kezelése.
A magnéziumötvözetből készült váz a Canon EOS-1 kameráktól elvárt tartósságot kínálja szélsőséges időjárási körülmények esetén is, mivel az időjárásnak ellenálló hihetetlen tömítéssel rendelkezik.
Az EOS-1D X Mark III megkönnyíti a sötét vagy gyengén megvilágított körülmények között történő fényképezést is a fénynövelő gombok segítségével.
Ezt a funkciót a fotósok közvetlen visszajelzései alapján építettük be.
A fényképezőgép több gombja világítani kezd, amikor a kijelzőfény gombot megnyomjuk, így az egyes gombok azonosítása sokkal könnyebbé válik, ez pedig ismét korlátlan fotózási lehetőségeket kínál.
A fényképezőgép további vezérlést biztosít az AF-pontok kiválasztásához, amely az AF-ON gombba van beépítve, ez pedig lehetővé teszi, hogy menet közben változtassák meg az AF pontokat a legjobb kompozíció érdekében.
Ez tovább egyszerűsíti a munkájukat.
További előny az akkumulátor radikálisan megnövelt élettartama – az eddigi LP-E19-ről van szó –, ez pedig 2850 felvétel készítését teszi lehetővé.
Ragadd meg a kreativitás lehetőségeit az új Olympus PEN E-PL10 fényképezőgéppel!
Megérkezett az Olympus PEN E-PL10, mely az esztétika és a technológia ötvözeteként emeli a fotózást egy újabb szintre
> Kompakt és könnyű váz, kifinomult design
> Elmosódásmentes eredmény éjszaka is vagy akár teleobjektívvel használva
> Egyszerű használhatóság – a kreatív lehetőségek széles skálájával
> 16.1 MP Live MOS szenzor a híres SSWF szenzortisztító technológiával
> Vázba épített képstabilizátor akár 3.5 FÉ lépésnyi korrekcióval1
> Nagysebességű TruPicVIII képprocesszor a tiszta képekhez (minimális zajjal)
> 4K videofelvétel-kompatibilitás, állókép-rögzítéssel
> 8.6 FPS –nagysebességű sorozatfelvétel
> Méretek: Sz 117,1mm x Ma 68mm x Mé 39mm.Tömeg kb. 332g (csak váz), 380g (akkumulátorral és SD kártyával)
> Elérhető fehér, barna és fekete színekben EUR 5993 (csak váz) és EUR 6993jovasolt fogyasztói áron (M.Zuiko Digital ED 14-42 EZ objektívvel kitben) az Olympus webshopjában:
2019 November 20, Hamburg – Az Olympus bemutatja új Olympus PEN E-PL10 fényképezőgépet az európai piacokon.
A kreatív lehetőségek széles skálájával büszkélkedő, kompakt méretű, könnyű és gyönyörű kivitelű E-PL10 tökéletes választás mindazok számára, akik okostelefonnal és belépő szintű fényképezőgéppel már magabiztosan fotózva keresik a továbblépés lehetőségét.
A 14-42mm zoomobjektívvel is egy fél liter víz súlyánál könnyebb E-PL10 sokoldalú használhatóságával és kifinomult megjelenésével egy egyszerre nagyteljesítményű fényképezőgép és stílusos kiegészítő is egyben.
Nem kell kompromisszumot kötni sem a design, sem a képminőség terén– hiszen a szenvedély megköveteli a minőséget.
A már elérhető Olympus PEN E-PL10 fehér, barna, illetve fekete színben, vázként, vagy objektívvel kitben is választható.
Az Olympus PEN E-PL10 kifejezetten a fotózás mai igényeinek megfelelően került kifejlesztésre, kiváló csatlakoztathatósággal, könnyű kivitelben,nagy tudással, kategóriájának élvonalát jelentő képstabilizátor rendszerrel és képminőséggel – egy kifejezetten kreatív tartalmak megalkotására optimalizált egységben.
E klasszikus design-műalkotás egyszerű kezelhetőségének köszönhetően csak a végeredményre összpontosíthatunk, nem a műszaki adatokra – mivel kiváló teljesítményt biztosít.
A szenvedély megköveteli a minőséget: az Olympus technológiai megoldásai lenyűgöző képek és videofelvételek készítését teszik lehetővé.
Az E-PL10 olyan, kiváló minőségű képek és videofelvételek készítését teszik lehetővé, mely minden leendő tartalomkészítő igényeit kielégíti.
A vázba épített képstabilizátor1.  technológia, a 16MP Live MOS szenzor és – az Olympus professzionális modelljeiből ismerős – TruePic VIII képprocesszor által a fényképezőgép kiváló eredményt garantál minimális képzaj mellett akár éjszaka, sötétben, beltéri témák megörökítésénél is – vagy 4K, illetve Full HD videofelvételek készítésekor, valamint teleobjektívvel használva.
Könnyed kezelhetőség és egyszerű csatlakoztatás: szelfikre optimalizált,lenyitható kijelző, okostelefon-elérhetőség Bluetooth és Wi-Fi segítségével.
Az E-PL10 géppel – annak egyszerű és intuitív kezelhetőségének köszönhetően – nem maradhatunk le a tökéletes pillanatokról.Csak megérintjük a témát az LCD kijelzőn az élesség állításhoz és a kép elkészítéséhez (Touch AF Shutter).
Ha a kijelzőt lenyitjuk, a gép automatikusan Selfie módra kapcsol az egyszerű szelfikészítés érdekében.
Használhatunk e-Portrait üzemmódot is a ragyogóbb, simább bőr tónusokért, vagy videofelvétel üzemmódba kapcsolhatunk egy egyszerű mozdulattal az érintőkijelzőn.
A kijelző különböző pozícióba állításával különleges látószögekből is készíthetünk kiváló felvételeket.
A beépített Wi-Fi és Bluetooth csatlakozás gondtalan, gyors adatátvitelt biztosít okostelefonra – az ingyenesen letölthető Olympus Image Share (OI.Share) alkalmazásnak köszönhetően bárhol és bármikor.
A legújabb OI.Share alkalmazás „How to” videókat, valamint a különféle fotós helyzetekre ajánlott hasznos tippeket és trükköket is – gyakorlatilag egy virtuális használati segédletet - tartalmaz, kifejezetten az E-PL10 géphez.
Engedd szabadjára kreativitásod: a lehetőségek széles skálája áll rendelkezésünkre a Művészi szűrőkön keresztül az M.Zuiko objektívek teljes választékáig.
A Művészi szűrő („Art Filter”) funkció – melyet az Olympus úttörőként épített be gépeibe a képek még különlegesebb, még kreatívabb átformálása érdekében –mindmáig a PEN használók egyik nagy kedvence.
Ahhoz, hogy a legtöbbet hozzuk ki a 16-féle különböző Művészi szűrőből, az Olympus egy új funkciót, a Fine Tune2 (finomhangolás) opciót építette be a fényképezőgépbe, mely a Művészi szűrők hatásszintjének beállítását teszi lehetővé – miközben a lehetséges eredményt már láthatjuk is a kijelzőn.
Auto módban a gép felismeri a különféle fotós szituációkat és automatikusan kiválasztja az optimális beállításokat.
Az Advanced Photo üzemmód még inkább támogatja az Olympus PEN rajongók kreatív elképzeléseinek megvalósítását olyan beállítás-egységekkel, melyek egyébként haladó fotós tudást igényelnének.
A Multi Exposure beállítással bárki képes multiexpozíciós fotó készítésére – az autók lámpáinak fénycsíkjai, illetve a csillagjárás témája pedig rendkívül egyszerűen a Live Composite móddal örökíthető meg.
A csendes üzemmód – mely a kioldó hangját és a működést visszajelző hangokat némítja – már elérhető a P, A, S és M módokban, valamint az AP módban.
A kompakt méretű, könnyű és nagyteljesítményű M.Zuiko objektívek sokfélesége tovább növeli a kreativitás lehetőségeinek tárházát: az Olympus PEN használók örök kedvencei között találjuk a fényerős fix objektíveket, mint például az M.Zuiko Digital 45mm F1.8 modellt, vagy a lenyűgöző mélységélességet biztosító ED 30mm F3.5 Macro objektívet.
A jelenleg több mint húszféle Olympus M.Zuiko objektív mellett a megfelelő – opcionális – adapterekkel több száz további objektívet is használhatunk.
Minden helyzetben tökéletes: könnyebb, mint egy kisüveges víz (akár objektívvel is) – valamint háromféle színben érhető el
Az E-PL10 fehér, fekete és barna színben érhető el.
A színek, illetve a felületek gondos kiválasztásának eredménye a letisztult, harmonikus megjelenés, mely mindenféle outfittel tökéletesen passzol.
A fekete modell ráadásként sötét fém részeket kapott a hagyományos acél színű változat helyett – mely így a tökéletesen fekete kivitel különlegességét eredményezi.
Ha a 14-42mm standard kit objektívvel szereljük, a fényképezőgép még mindig könnyebb, mint egy félliteres vizes palack!
Az Olympus PEN világáról érdekes cikkek, valamint tippek és trükkök találhatók itt - emellett látványos tartalmakért érdemes felkeresni az Instagram oldalt is!
Az Olympus PEN E-PL10 már elérhető -199.990.- HUF3. javasolt fogyasztói áron – kitben pedig az M.Zuiko Digital ED 14-42mm F3.5-5.6 EZ objektívvel 249.990.- HUF3. javasolt fogyasztói áron.
Mint minden Olympus fényképezőgép és objektív, az E-PL10ingyenes hat hónapos jótállási idő-hosszabbítással kapható4. – ehhez mindössze a MyOlympus rendszerébe kell regisztrálnunk itt
Válogatott kiegészítők (külön beszerezhető termékek)
Stílusos divatkiegészítők széles választéka áll rendelkezésünkre a különleges szíjaktól kezdve a trendi bőr táskákon át a mintás objektív-zsákokig – még kifinomultabbá téve megjelenésünket.
Az Olympus PEN sorozathoz különösen jól illik az Olympus Bucket Bag zsáktáska, valamint a különleges vállszíjak.
1.Akár 3,5 zársebesség-lépés kompenzáció. M.Zuiko Digital ED 14-42mm F3.5-5.6 EZ objektív f=42mm (35mm ekvivalens érték: f=84mm) gyújtótávolsággal. A CIPA szabvány szerint, két tengelyen mérhető elmozdulás (elfordulás / döntés) esetén
2.Csak Pop Art I és Soft Focus esetén
4.A vásárlás helyén érvényes jogok szerinti kötelező jótállási idő meghosszabbítása hat hónappal.
A határ a csillagos ég Asztrofotós géppel bővül a Canon fullframe család
2019. november 7. A Canon szüntelenül fejleszt, hogy a világ vezető képalkotó megoldásait kínálhassa a fotósok számára.
Az elismert EOS R rendszer új tagja az EOS Ra az első Canon fullframe fényképezőgép, amelyet kifejezetten a csillagfotózásra fejlesztett.
Az EOS Ra egyedi a piacon– az ismert fullframe asztrofényképezőktől eltérően ez könnyen hordozható, és nem szükséges számítógéphez vagy külső erőforráshoz csatlakoztatni.
A kompatibilis változatos objektív sorozattal egészen kivételes fotókat készíthetünk az éjszakai égboltról.
A 2018 szeptemberében bemutatott EOS R alapjaira tervezett EOS Ra is gyors autófókuszt kínál és éles képeket sötétben is ( -6EV ), 35mm fullframe CMOS érzékelőt megközelítőleg 30.3 millió effektív pixelt és a DIGIC 8 processzort.
Az EOS Ra érzékelője előtt egy új, infravörös szűrőegység található, amely négyszer több hidrogén-alfa fény továbbítását teszi lehetővé a normál EOS R-hez képest.
Ez lehetővé teszi, hogy a fényképezőgép megörökítse a csillagködök jellegzetes vöröses színét.
A Canon optikai szakértelme megtestesül az EOS Ra fényképezőgépben.
Szenzora mind a 30.0 millió pixelt megörökíti, nem veszhet el fontos részlet a képből.
Ha a csatlakoztatott teleszkóp keresője kisebb a szenzor képmezőnél, akkor különböző arányokban crop-olható akár 11.6 MP (4176x2784) arányra.
Az EOS Ra nagyobb teljesítményű nagyításos megtekintő funkcióval rendelkezik a képek a fényképezőgép LCD-kijelzőjén történő megtekintéséhez, ami lehetővé teszi a felhasználók számára, hogy 180%-ban ráközelítsenek a képekre és megvizsgálják a rögzített tartalom minden részletét.
A csillagfotózásban eddig egyedülálló módon az EOS Ra 4K videókat és 4K timelapse sorozatokat is készít az éjszakai égboltról.
Az EOS R rendszer objektív foglalat rengeteg kreatív opciót tesz lehetővé.
Három féle adapterével teleszkóp és több, mint 70 féle EF és EF-S objektív használható hozzá, így a korábbi EOS DSLR  gépekkel megszokott fantasztikus képminőséget adja.
Az EOS Ra kicsi, könnyű és egyszerűen rögzíthető teleszkópra.
A kiváló képek készítését megkönnyíti az EOS R rendszer ergonomiája és az érintéses és áthúzásos AF funkcióval rendelkező, változtatható látószögű érintőképernyő.
Távirányítható a felvételkészítés az EOS Utility és a Canon Camera Connect alkalmazások segítségével, ami nagy hidegben hasznos, hiszen nem kell odafagyni a géphez a különleges képekért.
A Bluetooth és Wi-Fi csatlakozással egyszerűen továbbíthatók a képek és a GPS a helyszín pontos meghatározását is segíti.
EOS Ra főbb jellemzők:
•Méretek (ma × szé × mé): 135,8 × 98,3 × 84,4 mm
•Tömeg (csak a váz): Kb. 580 g; kártyával és akkumulátorral: 660 g
• IR: Optimalizált infravörös szűrő
• 30,3 megapixel, teljes képmezős CMOS-érzékelő
• IS0 100–40 000
• -6 EV AF: fókuszálás kevés fény mellett
• 4K és 10 bites felvételek, video és timelapse
• Bluetooth és Wi-Fi kapcsolat
Teljes műszaki leírás itt:
Két új, L-bajonettes cserélhető objektívet mutatott be a Panasonic a LUMIX S sorozat full-frame fényképezőgépeihez
ÚJ AKCIÓHŐS! A CANON INC. BEJELENTI AZ1 DX MARK III FEJLESZTÉSÉT.
A Sony bemutatja az Alpha 9 II-t fejlett kapcsolódási lehetőségekkel és sportfotósok és újságírók számára kialakított munkafolyamat-támogatással
Bejelentették a 2020-as Sony World PhotographyAwards zsűrijét
A digitális fotós könyv - Best of - Titkok lépésről-lépésre, hogyan legyenek képeid olyanok, akár a profiké! Scott Kelby
Minden idők legjobban fogyó könyvsorozatának titka abban rejlik, hogy Scott ösztönösen képes a bonyolult dolgokat egyszerűvé, a módszereket pedig, amelyekről azt gondoltad, hogy „ez nekem magas”, könnyen elsajátíthatóvá tenni. Mintha egy barátja lennél, Scott úgy mondja el neked, hogy melyik gombot nyomd meg és milyen beállításokat válassz ahhoz, hogy olyan… Read More
Adobe Photoshop Lightroom fotózáshoz -Adobe Photoshop Ligtroom 6 és CC alapján
Kedves Olvasó! Azt gondolom és talán igazam is van , hogy én vagyok az idősebb. Remélem, nem baj, ha tegeződni fogunk. Így sokkal egyszerűbben tudok magyarázni neked. Ez a könyv amelynek tartalmi alapjául a több éven keresztül nagy sikerrel tartott Lightroom-oktatásaim szolgálnak valójában kettőnk utazása az Adobe Photoshop Lightroom világában. Read More
Kapd el a Pillanatot
Joe McNally, a világ egyik első számú profi digitális fotósa, akinek az elismert munkái többek között a Sports Illustrated, a Time és a National Geographic magazinok oldalain díszelegtek, új terepre merészkedik. Olyan fotós könyvet hozott létre, amilyet előtte még senki: vegyíti egy fotóalbum gazdag, magával ragadó képanyagát és elegáns tördelését… Read More
Copyright © 2022 Fotó Art magazin. Minden jog fenntartva.
A Joomla! a GNU Általános Nyilvános Licenc alatt kiadott szabad szoftver
Fordította a Joomla! Magyarország.